Source: https://ficek.sk/zrusenie-bezpodieloveho-spoluvlastnictva-16174
Timestamp: 2020-04-01 09:00:29+00:00

Document:
[2020] Zrušenie bezpodielového spoluvlastníctva | Právna Poradňa
Otázka: Zrušenie bezpodielového spoluvlastníctva
Dobrý deň, chcem sa opýtať aký je postup keď po vzájomnej dohode s manželom chceme zrušiť bezpodielové spoluvlastníctvo počas trvania manželstva. Byt v ktorom žijeme patrí našej spoločnej 6 ročnej dcére. My s manželom máme ale doživotné právo tam bývať. Nič nechceme deliť, chceme aby všetko ostalo našej malej dcére. Mali sme nejaké nezhody čo sa týka spoločných financii, preto som sa takto rozhodla pre prípadne nejasnosti medzi nami v buducnosti. Či je to vôbec možné alebo musia byť veľké príčiny na zrušenie? Ktoré by som ale kvôli manželovi nerada uviedla. Za Vašu odpoveď ďakujem.
Odpoveď: Zrušenie bezpodielového spoluvlastníctva
podľa § 148 ods. 2 zák. č. 40/1964 Zb. Občiansky zákonník: “2) Zo závažných dôvodov, najmä ak by ďalšie trvanie bezpodielového spoluvlastníctva odporovalo dobrým mravom, môže súd na návrh niektorého z manželov toto spoluvlastníctvo zrušiť i za trvania manželstva.” Súd zruší BSM len vtedy pokiaľ sä splnené závažné dôvody napr. nehospodárne nakladanie so spoločným majetkom alebo z príčin v osobe jedného z manželov sa nestará o potreby rodiny aspoločnej domácnosti a pod. Jedným z dôvodov môže byť aj to, že manžel sa neustále zadlžuje. Súd musí skúmať a posúdiť všetky okolnosti prípadu. Ide o konanie na nárvh a súd nie je viazaný prípadnou zhodnou vôlou účastníkov na zrušenie BSM. Manželia sa nemôžu ani dohodnúť ani uzavrieť súdny zmier. Súd rozhoduje autoritatívne rozsudkom.

References: § 148
 súd 
 Súd 
 Súd 
 súd 
 Súd